ส่วนที่ 2

  10. การควบคุมภายใน

  คณะกรรมการบริษัทมุ่งส่งเสริมให้บริษัทมีระบบควบคุมและตรวจสอบภายในที่มีประสิทธิภาพโดยการปฏิบัติตามหลักบรรษัทภิบาลที่ดีที่บริษัทได้กำหนดไว้ใน
  ส่วนที่ 4 ข้อ 4.4 หน้า 58

  ทั้งนี้ได้มีการแต่งตั้งคณะกรรมการตรวจสอบทำหน้าที่ในการกำกับดูแลระบบรายงานทางการเงินของบริษัทและบริษัทย่อยให้มีการปฏิบัติตามมาตรฐานการบัญชีที่ถูกต้องและเหมาะสมกับการดำเนินธุรกิจ
  ข้อกำหนดของตลาด หลักทรัพย์ฯ และกฎหมายที่เกี่ยวข้อง การปฏิบัติตามหลักบรรษัทภิบาลที่ดี
  การประเมินการบริหารความเสี่ยง รวมถึงการควบคุมภายในให้เหมาะสมและมีประสิทธิภาพ
  กำกับดูแลระบบงานตรวจสอบให้ได้มาตรฐานการ ตรวจสอบที่ดี คัดเลือกและเสนอตั้งผู้สอบบัญชี
  รวมทั้งงานอื่นๆ ที่คณะกรรมการบริษัทได้มอบหมาย ตลอดจนการปรับปรุงมาตรการควบคุมต่างๆ
  ให้มีความเหมาะสมกับสถานการณ์ สิ่งแวดล้อม และความเสี่ยงที่เปลี่ยนแปลง

  นอกจากนี้ยังได้ว่าจ้างสำนักงานตรวจสอบของบริษัทปูนซิเมนต์ไทย จำกัด (มหาชน)
  ทำหน้าที่เป็นสำนักงาน ตรวจสอบภายในอิสระของบริษัทและบริษัทย่อย
  ซึ่งขึ้นตรงต่อคณะกรรมการตรวจสอบ โดยสรุปผลการตรวจสอบเป็นรายไตรมาส
  เพื่อเสนอต่อคณะกรรมการตรวจสอบพิจารณาและให้ความเห็นต่อคณะกรรมการบริษัทต่อไป
  โดยสาระสำคัญในการตรวจสอบได้แก่ การกำกับดูแลสอบทานระบบรายงานทางการเงิน
  การประเมินและบริหาร ความเสี่ยง การประเมินระบบการควบคุมภายใน
  การสอบทานการปฏิบัติตามกฎหมายหลักทรัพย์และตลาด หลักทรัพย์ รวมทั้งกฎหมายอื่นที่เกี่ยวข้อง
  การเปิดเผยรายการที่เกี่ยวโยงกันหรือรายการที่อาจมีความขัดแย้งทาง ผลประโยชน์ เป็นต้น

  ทั้งนี้ จากการประชุมคณะกรรมการบริษัท ครั้งที่ 19 (1/2548) เมื่อวันที่ 24 กุมภาพันธ์ 2548
  ซึ่งมีกรรมการตรวจสอบทุกคนเข้าร่วมประชุมด้วยนั้น
  คณะกรรมการบริษัทโดยการพิจารณาความเห็นของคณะกรรมการตรวจสอบแล้ว
  มีความเห็นต่อระบบควบคุมภายในของบริษัทในแต่ละด้าน ดังนี้

1)  องค์กรและสภาพแวดล้อม

นอกเหนือจากการกำหนดจรรยาบรรณในการดำเนินธุรกิจของบริษัทและบริษัทย่อยเป็นลายลักษณ์อักษร
และ ถ่ายทอดให้พนักงานทุกคนได้ยึดถือปฏิบัติโดยเคร่งครัดแล้ว
คณะกรรมการบริษัทยังได้กำหนดโครงสร้างองค์กร
หลักบรรษัทภิบาลที่ดีและเป้าหมายธุรกิจไว้อย่างชัดเจน
รวมถึงการส่งเสริมให้พนักงานทุกระดับตระหนักในความสำคัญของระบบควบคุมและตรวจสอบภายใน
ด้วยการจัดให้มีระบบและวิธีการที่มีประสิทธิภาพและมีความคล่องตัว
มีการแบ่งแยกหน้าที่และการทำงานในธุรกรรมด้านต่างๆ เป็นขั้นตอน
พร้อมทั้งกำหนดจุดตรวจสอบการทำงานไว้อย่างเหมาะสม
ตลอดจนการนำระบบคอมพิวเตอร์มาใช้ในการปฏิบัติงาน
เพื่อให้ข้อมูลมีความถูกต้องและป้องกันการทุจริตหรือความขัดแย้งทางผลประโยชน์

2)  การบริหารความเสี่ยง

บริษัทได้มีคำสั่งแต่งตั้งคณะกรรมการบริหารความเสี่ยง
ประกอบด้วยพนักงานที่เป็นตัวแทนจากหน่วยงานต่างๆ ของบริษัทและบริษัทย่อย
โดยคณะกรรมการดังกล่าวได้จัดให้มีวิธีการบริหารความเสี่ยงที่ดีและเหมาะสมเป็นระบบที่สอดคล้องกับมาตรฐานสากลทั่วทั้งองค์กร
ด้วยการกำหนดปัจจัยเสี่ยง โอกาสที่จะเกิดความเสี่ยง ผลกระทบจากความเสี่ยงดังกล่าว
รวมทั้งได้กำหนดกลยุทธ์ในการจัดการ ติดตามปัจจัยความเสี่ยงต่างๆ ที่สำคัญ
เพื่อลดความเสี่ยงให้มีผลกระทบต่อองค์กรในระดับที่ยอมรับได้
และได้นำเสนอต่อคณะกรรมการตรวจสอบของบริษัทเพื่อทำหน้าที่ประเมินประสิทธิภาพของการบริหารความเสี่ยงและรายงานให้
คณะกรรมการบริษัททราบเป็นประจำ ซึ่งคณะกรรมการตรวจสอบได้กำกับดูแลและสอบทานให้มีการ
ดำเนินการตามหลักการสากล มีการกำหนดและทบทวนสัญญาณเตือนภัยของความเสี่ยงต่างๆ
ไว้ล่วงหน้า รวมถึงการวิเคราะห์ผลกระทบ ประเมินผลและติดตามมาตรการต่างๆ
เพื่อป้องกันหรือลดความเสียหายที่อาจจะเกิดขึ้นต่อการดำเนินธุรกิจของบริษัท

3)  การควบคุมการปฏิบัติงานของฝ่ายบริหาร

  บริษัทได้มีการกำหนดขอบเขต อำนาจหน้าที่ และวงเงินอนุมัติของฝ่ายบริหารแต่ละระดับในอำนาจ
  ดำเนินการของบริษัทไว้อย่างชัดเจน
  และมีการติดตามดูแลการดำเนินงานของบริษัทและบริษัทย่อยอย่างสม่ำเสมอ
  เพื่อให้การดำเนินงานของบริษัทเป็นไปตามแผนงาน กฎระเบียบบริษัท และกฎหมายที่เกี่ยวข้อง
  รวมทั้งมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
  ผู้บริหารและบุคคลที่เกี่ยวข้องอย่างเพียงพอและรัดกุม

นอกจากนี้ ยังได้ทบทวนแนวปฏิบัติในการประเมินการควบคุมด้วยตนเอง ( Control Self
Assessment; CSA) เพื่อให้ธุรกิจนำไปใช้งานได้อย่างถูกต้องเหมาะสม
ลดความซ้ำซ้อนในการปฏิบัติงาน โดยผลการประเมิน
ระบบการควบคุมภายในโดยรวมแล้วมีความเพียงพอกับการดำเนินธุรกิจให้มีประสิทธิภาพ
ซึ่งสอดคล้องกับ
ความเห็นของผู้สอบบัญชีที่ให้ความเห็นว่าไม่พบประเด็นปัญหาหรือข้อบกพร่องที่เป็นสาระสำคัญ

4)  ระบบสารสนเทศและการสื่อสารข้อมูล

  บริษัทจัดให้มีข้อมูลที่สำคัญต่างๆ สำหรับคณะกรรมการบริษัทใช้ประกอบการตัดสินใจอย่างเพียงพอ
  มีการบันทึกและสรุปความเห็นของที่ประชุมไว้ในรายงานการประชุมคณะกรรมการบริษัททุกครั้ง
  มีการจัดระบบและช่องทางการสื่อสารทั้งภายในและภายนอกองค์กรอย่างมีประสิทธิภาพ

  ในด้านการสื่อสารภายใน บริษัทได้ให้ข้อมูลข่าวสารที่จำเป็นต่อการดำเนินงานที่เพียงพอ
  และทันต่อ เหตุการณ์ ซึ่งพนักงานทุกคนจะได้รับข้อมูลข่าวสารผ่านระบบ Intranet
  และช่องทางต่างๆ รวมถึงการจัดให้มีการสื่อสารระหว่างผู้บริหารและผู้ปฏิบัติงาน
  เพื่อให้เกิดการประสานงานและสามารถปฏิบัติงานบรรลุตาม เป้าหมายที่วางไว้
  ทั้งนี้ได้มีการกำหนดผู้มีหน้าที่รับผิดชอบและอำนาจของพนักงานและหน่วยงานที่เกี่ยวข้องกับสารสนเทศ
  และกำหนดชั้นความลับของข้อมูลเพื่ออนุญาตให้เข้าถึงข้อมูลในระดับต่างๆ โดยผู้ที่ได้รับ
  มอบหมายเท่านั้นที่มีสิทธิเข้าถึงข้อมูลและโปรแกรมต่างๆ ได้

  ในด้านการสื่อสารภายนอก
  บริษัทได้จัดให้มีระบบสารสนเทศและการสื่อสารที่มีการให้ข้อมูลข่าวสาร อย่างเพียงพอตามกฎ
  ระเบียบ ที่บริษัทถือปฏิบัติ และตามที่กฎหมายกำหนด

  นอกจากนั้น บริษัทได้มีการจัดเก็บเอกสารประกอบการบันทึกบัญชีตามที่กฎหมายกำหนด
  และมีการประชุมระหว่างคณะกรรมการตรวจสอบกับผู้สอบบัญชีรับอนุญาตเพื่อทบทวนนโยบายบัญชีตามหลักการที่รับรองทั่วไปว่าเหมาะสมหรือไม่
  รวมทั้งพิจารณาสาระสำคัญต่างๆ ตามรายงานของผู้สอบบัญชีรับอนุญาต

  โดยรวมแล้วระบบสารสนเทศของบริษัทสามารถสื่อสารข้อมูลที่จำเป็นและเพียงพอไปยังผู้ที่เกี่ยวข้อง
  ทั้งภายในและภายนอกได้อย่างถูกต้องสมบูรณ์มีความเป็นปัจจุบัน ทันเวลา
  ง่ายต่อการเข้าใจและมีการจัดเก็บที่ดี

5)  ระบบการติดตาม

  บริษัทมีการประชุมคณะกรรมการบริษัท คณะกรรมการตรวจสอบ และคณะจัดการทุกไตรมาส
  และมีการประชุมผู้บริหารของบริษัทและบริษัทย่อยอย่างสม่ำเสมอทุกเดือน
  เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
  รวมทั้งจัดให้มีการแก้ไข ติดตาม และตรวจสอบการปฏิบัติงาน ตามกฎ
  ระเบียบบริษัทและตามระบบการควบคุมภายใน
  นอกจากนี้ยังมีนโยบายให้ฝ่ายบริหารต้องรายงานต่อคณะกรรมการบริษัทโดยทันที
  ในกรณีที่เกิดเหตุการณ์ทุจริตหรือสงสัยว่ามีเหตุการณ์ทุจริต มีการปฏิบัติที่
  ฝ่าฝืนกฎหมายและมีการกระทำที่ผิดปกติอื่น
  ซึ่งอาจกระทบต่อชื่อเสียงและฐานะการเงินของบริษัทอย่างมี นัยสำคัญ

  ทั้งนี้ คณะกรรมการตรวจสอบได้ดำเนินการติดตามผลตามแผนงานที่ได้กำหนดไว้
  โดยมีสำนักงานตรวจสอบภายในที่บริษัทได้ว่าจ้างจากสำนักงานตรวจสอบภายในของบริษัทปูนซิเมนต์ไทย
  จำกัด (มหาชน) เป็น ผู้กำหนดแผนงาน ปฏิบัติงานตรวจสอบ
  ติดตามผลและรายงานผลการปฏิบัติงานโดยตรงต่อคณะกรรมการตรวจสอบ
  เพื่อเสนอรายงานไปยังคณะกรรมการบริษัทเป็นวาระการประชุมประจำในทุกๆ ไตรมาสด้วย

  (รายละเอียดของรายงานความรับผิดชอบของคณะกรรมการต่อรายงานทางการเงิน
  ปรากฏตามเอกสารแนบ 4รายงานของคณะกรรมการตรวจสอบ ประจำปี 2547
  ปรากฏตามเอกสารแนบ 5 และรายงานของผู้สอบบัญชีรับอนุญาต ปรากฏตามเอกสารแนบ 6)